
Lánctalpas járművek meghajtási mechanizmusainak vizsgálata

A dolgozatban lánctalppal ellátott járművek pár különböző meghajtási módozatát szeretném ismertetni. Számos technikai megoldás született ebben a témakörben és rengeteg, ma is elterjedt mérnöki vívmányt ismerünk. A legegyszerűbb, az egy motorral meghajtott, hagyományos differenciálműves mechanizmustól a két motorral üzemeltetett dupla bolygóműves irányváltó szerkezetig számos ötletes és érdekes megoldást találtak ki a mérnökök. Több megoldástípust kinematikailag vizsgálva mondhatom, hogy nincs optimális szerkezet. Mindegyik rendelkezik a saját minimális fordulási sugarával, előnyökkel és hátrányokkal a többiekhez képest.



